กระทรวงคมนาคม เดินหน้าขับเคลื่อนตั้งสายการเดินเรือแห่งชาติ ให้เป็นรูปธรรม
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ในฐานะประธานคณะทำงานเตรียมการจัดตั้งบริษัท สายการเดินเรือแห่งชาติ จำกัด เปิดเผยว่า เพื่อให้การเตรียมการจัดตั้งสายการเดินเรือแห่งชาติ เป็นไปตามนโยบายของรัฐบาลและเป็นไปตามมติในที่ประชุมคณะกรรมการเตรียมการจัดตั้งสายการเดินเรือแห่งชาติ อย่างมีประสิทธิภาพ จึงได้สั่งการให้ กรมเจ้าท่า การท่าเรือแห่งประเทศไทย หรือ กทท. และกองกฎหมาย กระทรวงคมนาคม เร่งศึกษาระเบียบ กฎหมายที่เกี่ยวข้องในการเลือกรูปแบบของ บริษัท สายการเดินเรือแห่งชาติ จำกัด อย่างครบถ้วน รอบคอบ พร้อมมีการแต่งตั้งคณะอนุกรรมการฯ ที่เกี่ยวข้องมาศึกษารายละเอียดเพิ่มเติมอย่างไรก็ตามก่อนหน้านี้ นายศักดิ์สยาม ชิดชอบ รัฐมนตรีว่าการกระทรวงคมนาคม ในฐานะประธานคณะกรรมการเตรียมการจัดตั้งสายการเดินเรือแห่งชาติ ได้มีการประกาศครั้งที่ 1 โดยให้หน่วยงานที่เกี่ยวข้องโดยเฉพาะ คณะทำงานฯ ,การท่าเรือแห่งประเทศไทย(กทท.) และ สำนักงานนโยบายและแผนการขนส่งและจราจร(สนข.) ไปเร่งดำเนินการศึกษา ทางเลือกรูปแบบการดำเนินงานของ บริษัท สายการเดินเรือแห่งชาติ จำกัด พร้อมศึกษาความเหมาะสมในการจัดตั้งสายการเดินเรือแห่งชาติโดยการท่าเรือฯ ร่างคำสั่งแต่งตั้งคณะอนุกรรมการที่เกี่ยวข้อง และ 4) แผนการดำเนินงาน (Action Plan) ให้มีความชัดเจน